《君明见和再作 其二》
宋代·程俱

羡公腹有金丹炉，凡泥六一何其粗。枣梨扶疏荆棘尽，夜半北海收明珠。

尔来问舍浙江曲，正以画笥观西湖。我生抗脏今耐辱，贫病欲贷监河粟。

他年公伴赤松游，遗我刀圭固玄谷。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。